pythainlp/thaigov-v2-corpus-22032023 huggingface dataset:
วันศุกร์ที่ 17 ธันวาคม 2564
นายกรัฐมนตรีชื่นชมผลงานศึกษาวัคซีนโควิด-19 สูตรไขว้จากกระทรวงสาธารณสุขและสถาบันการศึกษาในไทยได้รับการยอมรับในระดับสากล
นายกรัฐมนตรีชื่นชมผลงานศึกษาวัคซีนโควิด-19 สูตรไขว้จากกระทรวงสาธารณสุขและสถาบันการศึกษาในไทยได้รับการยอมรับในระดับสากล หลังนักวิชาการจาก WHO อ้างอิงในเอกสารวิชาการข้อแนะนำการใช้วัคซีน ย้ำเป็นความก้าวหน้าสำคัญของประเทศ
วันที่ 17 ธ.ค. 2564 น.ส.ไตรศุลี ไตรสรกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบรายงานจากกระทรวงสาธารณสุขว่า ขณะนี้ผลงานการศึกษาทางวิชาการเกี่ยวกับการฉีดวัคซีนโควิด-19 โดยการใช้วัคซีนสูตรไขว้ของนักวิชาการไทย ได้รับการยอมรับและอ้างอิงในรายงานทางวิชาการโดยกลุ่มผู้เชี่ยวชาญที่ให้คำแนะนำเกี่ยวกับการใช้วัคซีนโควิด-19 (Strategic Advisory Group of Expert-SAGE) ขององค์การอนามัยโลก (WHO) ซึ่งแสดงให้เห็นว่าแนวทางการฉีดวัคซีนโควิด-19 สูตรไขว้ในประเทศไทยเริ่มได้รับการยอมรับในระดับสากล
“ท่านนายกรัฐมนตรีรับทราบความก้าวหน้าที่น่ายินดี และชื่นชมคณะผู้ศึกษาจากทั้งกระทรวงสาธารณสุขและมหาวิทยาลัยต่างๆ ซึ่งผลงานจากประเทศไทยที่ได้รับการอ้างอิงโดยนักวิชาการ SAGE ในครั้งนี้จะเป็นจุดเริ่มต้นสำคัญที่ทำให้ทั่วโลกยอมรับในแนวทางที่ประเทศไทยดำเนินการให้วัคซีนแก่ประชาชนเป็นแนวทางที่มีประสิทธิภาพที่สุด” น.ส.ไตรศุลี กล่าว
รองโฆษกประจำสำนักนายกรัฐมนตรี กล่าวว่า เมื่อวันที่ 16 ธ.ค. WHO ได้ออกรายงานทางวิชาการเรื่อง Interim recommendations for heterologous COVID-19 vaccine schedules ซึ่งมีสาระสำคัญเป็นข้อแนะนำแนวการฉีดวัคซีนโควิด-19 ชั่วคราว เพื่อให้เกิดประสิทธิภาพในการป้องกันโรคในระดับสูงสุด ในเวลาที่รวดเร็ว
ทั้งนี้ ในการออกคำแนะนำชั่วคราวของกลุ่ม SAGE ครั้งนี้ได้อ้างอิงถึงผลงานวิชาการที่ศึกษาสูตรการฉีดวัคซีนทั้งหมด 48 ผลงาน โดยมีผลงานของประเทศไทยที่ได้รับการอ้างอิงทั้งหมด 5 ผลงาน ทั้งหน่วยงานของกระทรวงสาธารณสุข และสถาบันต่างๆ ได้แก่ สถาบันชีววิทยศาสตร์ทางการแพทย์ สถาบันชีววัตถุ สถาบันโรคผิวหนัง กรมควบคุมโรค และ สำนักงานพัฒนาวิทยาศาสตร์และเทคโนโลยีแห่งชาติ (สวทช.)
น.ส.ไตรศุลี กล่าวว่า ในช่วงที่นายอนุทิน ชาญวีรกูล รองนายกรัฐมนตรีและรมว.สาธารณสุข เดินทางไปร่วมประชุม สมัชชาอนามัยโลก สมัยพิเศษ ณ สำนักงานใหญ่องค์การอนามัยโลก(WHO) นครเจนีวา สมาพันธรัฐสวิส เมื่อวันที่ 1 พ.ย. 64 รองนายกรัฐมนตรีได้หารือทวิภาคีกับนาย Tedros Adhanom Ghebreyesus ผู้อำนวยการใหญ่ WHO โดยได้แลกเปลี่ยนถึงแนวทางการให้วัคซีนสูตรไขว้ในประเทศไทย ซึ่งรองนายกรัฐมนตรีระบุถึงผลการศึกษาโดยนักวิชาการไทยว่าได้ผลสร้างภูมิคุ้มกันโรคในระดับสูง ในระยะเวลาที่สั้น ซึ่งหาก WHO มีงานวิชาการที่รับรองแนวทางของไทยจะทำให้เป็นประโยชน์กับทั่วโลก
“ประเทศไทยได้ผลักดันผ่านเวทีต่างๆ ให้ทั่วโลกเห็นว่าการใช้วัคซีนสูตรไขว้ให้ประสิทธิผลในการป้องกันโรคในระดับสูง รวมถึงในช่วงการร่วมประชุมกับ WHO ท่านรองนายกรัฐมนตรีและรมว.สาธารณสุขก็ได้แลกเปลี่ยนเรื่องนี้กับผู้อำนวยการใหญ่ WHO ซึ่งการที่ผลงานทางวิชาการของไทยได้รับการอ้างอิงในเอกสารคำแนะนำของ WHO ก็นับเป็นความก้าวหน้าที่สำคัญของไทย” น.ส.ไตรศุลี กล่าว
-------------
วันจันทร์ที่ 11 ตุลาคม 2564
การแสดง "บันทึกเพลงสยาม ต่อยอดยืดลมหายใจและทางรอด"
การแสดง "บันทึกเพลงสยาม ต่อยอดยืดลมหายใจและทางรอด"
8 ตุลาคม 2564 :ศ.(พิเศษ) ดร.เอนก เหล่า ธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวง และคณะผู้บริหาร อว. เข้าชมการบันทึกเสียงและภาพการแสดง "บันทึกเพลงสยาม ต่อยอดยืดลมหายใจและทางรอด"โดยวงไทยซิมโฟนีออเคสตร้า (Thai Symphony Orchestra) ภายใต้โครงการขยายผลต่อยอดนวัตกรรมเพลงพื้นบ้านเพื่อเผยแพร่เป็นมรดกของชาติ โดยได้รับเกียรติจาก อ.สุกรี เจริญสุขอดีตคณบดีและผู้ก่อตั้งวิทยาลัยดุริยางค์ศิลป์ มหาวิทยาลัยมหิดล ให้การต้อนรับ งานดังกล่าวจัดขึ้นที่ สตูดิโอ 28 กรุงเทพกรีฑา กรุงเทพมหานครฯ
ศ.(พิเศษ) ดร.เอนก กล่าวในตอนหนึ่งว่า"ศาสตร์ในแขนงต่างๆ มีการเชื่อมโยงกันอยู่ เห็นชัดว่าในแต่ละศาสตร์ที่เกิดขึ้นบนโลกใบนี้จะมีศิลปะเข้ามาเกี่ยวข้องเสมอ คนไทยเองควรหันมาสนใจและสืบสานศิลปะวัฒนธรรมเก่าแก่ของเราให้มากขึ้น และนำนวัตกรรมเข้ามาต่อยอดพัฒนาให้เทียบเท่าหรือดีกว่าชาวต่างชาติ จะก่อให้เกิดผลงานและการสร้างสรรค์สิ่งใหม่ ต้องหมั่นศึกษาเรียนรู้จะเกิดความเชี่ยวชาญจะตกผลึก และมองเป้าหมาย มุ่งพัฒนาจากพื้นฐานที่มีต่อยอดด้วยนวัตกรรม อีกทั้งศิลปะการดนตรีในปัจจุบัน ควรค่าแก่การรักษา สืบสานและเรียนรู้ต่อไป เพราะคือมรดกของชาวไทย รวมถึงต้องเรียนรู้เพื่อนบ้านควบคู่กันไป นำมาปรับใช้และพัฒนาให้คงอยู่สืบไป"
อ.สุกรี เจริญสุข กล่าวเพิ่มเติมว่า"การนำเพลงพื้นบ้านซึ่งเป็นรากฐานของสังคมไทยมาเรียบเรียงและถ่ายทอดออกมาใหม่ คือการพัฒนาและนำเสนอสิ่งใหม่ให้เป็นพื้นฐานสังคม แล้วนำไปแสดงกับวงไทยซิมโฟนีออเคสตร้า เป็นการสร้างมาตรฐานโดยการนำเพลงเก่ามาเสนอสู่สังคมใหม่ การเชิญศิลปินพื้นบ้านมาบันทึกเสียง รวมถึงผสมผสานเครื่องดนตรีพื้นบ้านกับเสียงของวงไทยซิมโฟนีออเคสตร้า เพื่อยกระดับเพลงพื้นบ้านของไทย เราควรส่งต่อศิลปะที่เรามี ณ ตอนนี้ สู่เพื่อนบ้านของไทย เพื่อช่วยศึกษา ค้นคว้า ปกป้อง รวมถึงช่วยกันดูแลรักษา จะเกิดการซึบซับและปลูกฝังให้เห็นคุณค่าของดนตรี นี่คือทางรอดของดนตรีและศิลปวัฒนธรรมไทยในยุคนี้"
วันพฤหัสบดีที่ 2 มิถุนายน 2565
รฟม. ร่วมสนับสนุนอาหารให้แก่เจ้าหน้าที่ที่ปฏิบัติงาน ณ ศูนย์ฉีดวัคซีนกลางบางซื่อ
ในกิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565
วันนี้ (2 มิถุนายน 2565) นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย กระทรวงคมนาคมเป็นผู้แทน การรถไฟฟ้าขนส่งมวลชนแห่งประเทศไทย (รฟม.) มอบอาหารจำนวน 500 ชุด โดยมี นางศิริลักษณ์ อุบลเหนือ รองผู้อำนวยการด้านอำนวยการ สถาบันโรคผิวหนัง เป็นผู้รับมอบ ทั้งนี้ กิจกรรมดังกล่าวเป็นกิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565 และเพื่อเป็นการสนับสนุนและส่งมอบกำลังใจให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ อีกทั้งยังเป็นส่วนหนึ่งของกิจกรรมเพื่อสังคม ที่ รฟม. ได้จัดขึ้นเป็นประจำอย่างต่อเนื่อง ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันอังคารที่ 21 กันยายน 2564
กรมทางหลวง กระทรวงคมนาคม ขยายทางเลี่ยงเมืองอรัญประเทศแล้วเสร็จ
รองรับปริมาณจราจร จังหวัดสระแก้ว ในอนาคต
กรมทางหลวง (ทล) กระทรวงคมนาคม โดยสำนักก่อสร้างทางที่ 1 ดำเนินโครงการก่อสร้างขยายทางหลวงหมายเลข 372 สายทางเลี่ยงเมืองอรัญประเทศแล้วเสร็จ ระหว่าง กม. ที่ 0 - 5 ในพื้นที่
ตำบลอรัญประเทศ อำเภออรัญประเทศ จังหวัดสระแก้ว รวมระยะทางยาวประมาณ 4.4 กิโลเมตร
ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาโครงข่ายสายหลักให้ได้มาตรฐานเชื่อมโยงระหว่างประเทศ และเป็นไปตามแผนงานบูรณาการพัฒนาพื้นที่เขตเศรษฐกิจพิเศษ กิจกรรมก่อสร้างทางหลวงรองรับเขตเศรษฐกิจพิเศษ
โครงการก่อสร้างทางหลวงหมายเลข 372 เป็นการเพิ่มประสิทธิภาพด้านการจราจรและเป็นการอำนวยความปลอดภัยในการเดินทางบนทางหลวง ทล. จึงได้ทำการก่อสร้างขยายเป็นมาตรฐานทางชั้นพิเศษ 4 ช่องจราจร ไป - กลับ ข้างละ 2 ช่องจราจร ผิวทางแอสฟัลท์คอนกรีต ช่องจราจรกว้างช่องละ 3.5 เมตร ไหล่ทางด้านนอกกว้าง 2.5 เมตร และด้านในกว้าง 1.5 เมตร รวมติดตั้งไฟฟ้าแสงสว่าง งบประมาณ 315,000,000 บาท
โครงการทางเลี่ยงเมืองอรัญประเทศเป็นการพัฒนาโครงข่ายทางหลวงและรองรับการจราจรด้านการขนส่งโลจิสติกส์ และนักท่องเที่ยวที่มีแนวโน้มการขยายตัวเพิ่มสูงขึ้นอย่างต่อเนื่องในอนาคต
สามารถสร้างโอกาสในการกระจายความเจริญทางด้านเศรษฐกิจในระดับท้องถิ่น และการค้าการลงทุน
ข้ามพรมแดนในระดับประเทศ เพิ่มความสามารถในการแข่งขันของอาเซียนสู่ตลาดโลก และเพิ่มประสิทธิภาพการคมนาคมขนส่งด้านโลจิสติกส์บนโครงข่ายทางหลวงที่สำคัญของประเทศและประเทศเพื่อนบ้านให้ได้รับความสะดวก รวดเร็ว มีความปลอดภัยในการใช้งาน ช่วยส่งเสริมการพัฒนาด้านเศรษฐกิจในพื้นที่ การเติบโตทางการค้า การลงทุนด้านการเกษตร ด้านการท่องเที่ยว การบริการ การอุตสาหกรรม การคมนาคมขนส่ง
ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร 1586 (โทรฟรีทุกเครือข่ายตลอด 24 ชั่วโมง)
วันเสาร์ที่ 30 เมษายน 2565
ดีอีเอส เตือนอย่าตื่นตระหนกกับข่าวปลอมโควิด-วัคซีน
ดีอีเอส เตือนอย่าตื่นตระหนกกับข่าวปลอมโควิด-วัคซีน
โฆษกดีอีเอสฝ่ายการเมืองห่วงประชาชนหลงเชื่อข่าวปลอมหลังพบมีผู้ไม่หวังดีบิดเบือนข้อมูลเกี่ยวกับโควิด-วัคซีนและเผยแพร่ผ่านโซเชียลคาดเจตนาสร้างความตื่นตระหนกให้กับสังคม
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่22-28เม.ย. 65โดยศูนย์ต่อต้านข่าวปลอมพบจำนวนข้อความที่เข้ามา11,704,186ข้อความโดยมีจำนวนที่ต้องดำเนินการVerifyทั้งหมด 265ข้อความเป็นเรื่องที่ต้องตรวจสอบ135เรื่องซึ่งในจำนวนนี้เป็นข่าวเกี่ยวกับโควิด35เรื่อง
ขณะที่จากการตรวจสอบในรายละเอียดพบว่าเริ่มมีผู้ไม่หวังดีเผยแพร่ข้อมูลบิดเบือนเกี่ยวกับโควิดและสร้างความเข้าใจผิดเกี่ยวกับประสิทธิภาพรวมทั้งผลกระทบจากวัคซีนป้องกันโควิดเพื่อสร้างความสับสนและความแตกตื่นให้กับประชาชนโดยช่วงสัปดาห์ล่าสุดนี้มีข่าวปลอม/บิดเบือนเกี่ยวกับเรื่องนี้ได้รับความสนใจเป็นลำดับต้นๆถึง4ข่าว
โดยจากสถิติข่าวปลอมที่มีคนสนใจสูงสุด10อันดับแรกประจำสัปดาห์ประกอบด้วยอันดับ1ห้ามชาวบ้านและชาวพุทธเข้าไปยังเขตเขายายเที่ยงอันดับ2กรุงไทยและออมสินร่วมกับบริษัทเอกชนปล่อยสินเชื่อเงินกู้ร้อยละ2บาทต่อเดือนผ่านไลน์@501atukfอันดับ3แบงค์พันปลอมหมายเลขเดียวกันจากต่างประเทศระบาดเข้าไทยอันดับ4เชื้อโอไมครอนยังไม่มีหลักฐานมีอยู่จริงในไทยเป็นเพียงการวินิจฉัยเดาสุ่มอันดับ5หากฉีดวัคซีนเข็มกระตุ้นไม่สามารถป้องกันBA.2ได้มากกว่าBA.1
อันดับ6หากรับบริจาคเลือดจากผู้ที่ฉีดวัคซีนมาจะทำให้ได้รับผลจากวัคซีนดังกล่าวไปด้วยอันดับ7หากโดนยึดใบขับขี่จะไม่ได้คืนต้องไปสอบใหม่อันดับ8ข้าราชการไทยออกบัตรประชาชนให้มุสลิมโดยไม่ทำตามกฎหมายอันดับ9เรื่อง3วิธีรักษาโรคมะเร็งด้วยตนเองและอันดับ10ข้อมูลผู้ที่เสียชีวิตของสปสช.ส่วนใหญ่เป็นผู้ที่ฉีดวัคซีนทดลองส่วนผู้ไม่ได้ฉีดวัคซีนทดลองร่างกายปกติและแข็งแรงดี
นางสาวนพวรรณกล่าวว่าเมื่อได้รับข่าวสารข้อมูลผ่านโซเชียลขอให้ประชาชนตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**************
วันอังคารที่ 10 พฤษภาคม 2565
เห็นชอบแล้ว!  วีซ่าระยะยาว (LTR Visa) ต่างชาติที่มีศักยภาพสูงยื่นขอวีซ่าระยะยาว 10 ปี ค่าธรรมเนียมครั้งเดียว 50,000 บาท
เห็นชอบแล้ว!  วีซ่าระยะยาว (LTR Visa) ต่างชาติที่มีศักยภาพสูงยื่นขอวีซ่าระยะยาว 10 ปี ค่าธรรมเนียมครั้งเดียว 50,000 บาท
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 10 พฤษภาคม 2565 ว่า ครม.เห็นชอบร่างประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ ตามมาตรการกระตุ้นเศรษฐกิจและการลงทุน โดยการดึงดูดคนต่างด้าวที่มีศักยภาพสูงสู่ประเทศไทย ซึ่งเป็นการอนุญาตให้คนต่างด้าวที่มีศักยภาพสูงเข้ามาอยู่ในราชอาณาจักรเป็นกรณีพิเศษเพื่อการพำนักระยะยาว (Long-term resident visa : LTR Visa) อายุการตรวจลงตรา 10 ปี และเสียค่าธรรมเนียมครั้งเดียวในอัตรา 50,000 บาท (จากเดิม 100,000 บาท) ทั้งนี้ มีผลใช้บังคับเมื่อพ้น 90 วัน นับแต่วันประกาศในราชกิจจานุเบกษา เป็นต้นไป
สาระสำคัญของร่างประกาศกระทรวงมหาดไทย อาทิ 1) กำหนดประเภทการตรวจลงตรา สำหรับผู้พำนักระยะยาวขึ้นใหม่ (Long-term resident visa : LTR Visa) โดยมีอายุการตรวจลงตรา 10 ปี 2) กำหนดคุณสมบัติของคนต่างด้าว 4 กลุ่มเป้าหมายได้แก่ กลุ่มประชากรผู้มีความมั่งคั่งสูง กลุ่มผู้เกษียณอายุจากต่างประเทศ กลุ่มที่ต้องการทำงานจากประเทศไทย และกลุ่มผู้เชี่ยวชาญพิเศษ รวมถึงผู้ติดตามของคนต่างด้าว (คู่สมรสและบุตรที่ชอบด้วยกฎหมายซึ่งมีอายุไม่เกิน 20 ปีจำนวนไม่เกิน 4 คน) 3) กำหนดให้คนต่างด้าวและผู้ติดตามของคนต่างด้าวที่ได้รับเสียค่าธรรมเนียมการตรวจลงตาครั้งเดียวในอัตรา 50,000 บาท (จากเดิม 100,000 บาท) และสามารถยื่นคำขอใบอนุญาตทำงานตามกฏหมายว่าด้วยการบริหารจัดการการทำงานของคนต่างด้าว
วันอังคารที่ 8 มีนาคม 2565
CCSA to deliberate COVID-19 measures during Songkran Holidays
CCSA to deliberate COVID-19 measures during Songkran Holidays
March 8, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to chair the meeting of Center for COVID-19 Situation Administration (CCSA) on March 18, 2022.
According to the Government Spokesperson, CCSA, in its meeting on March 18, will deliberate safety measures for Songkran Holidays and other related measures in hope that the people could spend their Songkran festival at least near normally. Nevertheless, the Prime Minister expressed concern over certain activities that could heighten the risk of COVID-19 transmission, especially family gatherings, water pouring, and any other entertaining activities.
The Prime Minister also affirmed that the Government does not plan to bar the celebration of Songkran this year, which includes cross-provincial travel. However, all the activities must be done under the measure of VUCA (Vaccine, Universal Prevention, Covid Free Setting, ATK). It is also strongly suggested that everyone in the family receive a booster dose (especially those under the 608 group, which comprises people aged 60 years or more, people with a chronic illness, and pregnant women), and undergo an ATK test both before and after their travel.
As of today (March 8, 2022), a total of 18,943 new confirmed cases is reported, among which 18,877 were found domestically, and 66 from overseas traveling. The total of 69 deaths and 25,005 recoveries were reported with 224,328 active cases. From January 1, 2022, cumulative number of cases are 843,365, and cumulative number of recoveries, 650,609. Cumulative number of vaccinations across the country from February 28, 2021 to March 7, 2022 is 125,076,762 doses (1st shot: 53,999,327, 2nd shot: 49,869,389, 3rd shot 19,422,997, and 4th shot: 1,785,049.
วันพุธที่ 29 กันยายน 2564
โฆษกรัฐบาลเผย รัฐเร่งจ่ายเงินเยียวยานักเรียนคืบหน้า 87.80%เกือบ11ล้านคน ตามข้อสั่งการ”นายกฯ”
โฆษกรัฐบาลเผย รัฐเร่งจ่ายเงินเยียวยานักเรียนคืบหน้า 87.80%เกือบ11ล้านคน ตามข้อสั่งการ”นายกฯ”  ขณะที่ ศธ+สธ เตรียมฉีดวัคซีนไฟเซอร์ให้กับเด็กนักเรียนแสดงความจำนงแล้ว 71.67%
วันนี้ (29 ก.ยง64) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานความคืบหน้า การเยียวยานักเรียน ตามที่คณะรัฐมนตรีมีมติเห็นชอบและอนุมัติงบประมาณเพื่อสนับสนุนเยียวยาและลดผลกระทบทางการศึกษา ให้กับสถานศึกษา ครูผู้สอน นักเรียน และผู้ปกครอง เมื่อวันที่ 27 กรกฎาคม 2564 ที่ผ่านมา มีวงเงิน 23,000 ล้านบาท ด้วยการเยียวยานักเรียนทุกคน ทุกสังกัด คนละ 2,000 บาท ผู้ปกครองรับเงินเต็มจำนวนโดยไม่หักค่าใช้จ่ายใด ๆ เพื่อช่วยบรรเทาภาระค่าใช้จ่ายด้านการศึกษา ให้แก่นักเรียนนักศึกษาที่กำลังศึกษาอยู่ในสถานศึกษาสังกัด กระทรวงศึกษาธิการทั้งภาครัฐและเอกชน รวมถึงสถานศึกษานอกสังกัดกระทรวงศึกษาธิการตั้งแต่ระดับชั้นอนุบาล-ม.6 และอาชีวศึกษา ประจำภาคเรียนที่ 1 ปีการศึกษา 2564 โดยนางสาวตรีนุช เทียนทอง รัฐมนตรีว่าการกระทรวงศึกษาธิการ รายงานการดำเนินการจ่ายเงินเยียวยาครอบคลุมเด็กนักเรียนทั้งในและนอกสังกัดกระทรวงศึกษาธิการไปแล้วทั้งสิ้น 10,952,000 ล้านคน จากเป้าหมาย 11 ล้านคน คิดเป็น 87.80% โดยโรงเรียนในสังกัดกระทรวงศึกษาธิการได้รับทั้งหมด 97.75% ที่เหลือได้ทยอยดำเนินการส่งมอบต่อเนื่อง เพื่อให้เป็นไปตามเจตนารมณ์ของนายกรัฐมนตรีที่ต้องการช่วยลดภาระค่าใช้ผู้ปกครองในช่วงการแพร่ระบาดโควิด-19 นี้
นายธนกร กล่าวว่า ในส่วนของการฉีดวัคซีนก็คืบหน้าไปอย่างมากเช่นกัน โดย ศธ.ได้วางแผนการดำเนินการฉีดวัคซีนให้แก่นักเรียน นักศึกษาในสังกัดทั้งของรัฐและเอกชน ที่มีอายุ 12-18 ปี โดยล่าสุด (27 กันยายน) พบว่ามีผู้สมัครใจฉีดวัคซีนจำนวน 3.61 ล้านคน จากทั้งสิ้น 5,048,081 คนคิดเป็น 71.67% ทั้งนี้ ยังจะได้รวบรวมจำนวนเด็กนักเรียนที่ผู้ปกครองให้ความยินยอมแล้วเพิ่มเติม และจะจัดส่งให้กระทรวงสาธารณสุข เพื่อขอรับการจัดสรรวัคซีน เพิ่มเติมต่อไป ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามมาตรการช่วยเหลือเด็กนักเรียน/ผู้ปกครอง พร้อมกำชับกระทรวงศึกษาธิการ ตรวจสอบระบบการจ่ายเงินอย่างใกล้ชิดโดยเงินทุกบาทต้องถึงมือผู้ปกครอง ตรงตามวัตถุประสงค์ ขณะเดียวกันก็ได้มอบหมายให้ ศธ. และ สธ. รณรงค์สร้างความรู้ความเข้าใจให้แก่นักเรียนและผู้ปกครองว่าการฉีดวัคซีนโควิด-19 สำหรับเด็กมีความปลอดภัยและได้รับมาตรฐานองค์การอนามัยโลกและ อย. เพื่อให้การฉีดวัคซีนโควิด-19 สำหรับเด็กนักเรียน/เยาวชน ได้รับความยินยอมจากผู้ปกครอบครอบคลุมมากที่สุด รองรับการผ่อนคลายมาตรการและให้การเรียนการสอนในภาคเรียนต่อไปกลับมาสู่รูปแบบปกติทั่วประเทศให้ได้โดยเร็วที่สุด
------------------
วันจันทร์ที่ 8 สิงหาคม 2565
รฟม. ก้าวสู่องค์กรแห่งการเรียนรู้ จัดกิจกรรมประกวดผลงานทีมขับเคลื่อนการจัดการความรู้ (KM Facilitator)
เพื่อเพิ่มพูนศักยภาพบุคลากรและสร้างวัฒนธรรมการแลกเปลี่ยนเรียนรู้สู่การสร้างนวัตกรรมขององค์กร
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม จัดกิจกรรมการประกวดผลงานการจัดการความรู้สู่การสร้างนวัตกรรม โดยทีมขับเคลื่อนการจัดการความรู้ (KM Facilitator) ซึ่งเป็นกลุ่มตัวแทนจากพนักงาน รฟม. ทุกส่วนงานที่ได้รับการคัดเลือกเข้าร่วมทีมขับเคลื่อน จำนวน 3 ทีม ภายใต้โครงการพัฒนาองค์กรสู่องค์กรแห่งการเรียนรู้ โดยมีคณะกรรมการซึ่งประกอบไปด้วยผู้บริหาร รฟม. และคณาจารย์ผู้ทรงคุณวุฒิจากมหาวิทยาลัยเชียงใหม่ ร่วมพิจารณาตัดสิน พร้อมทั้งเปิดโอกาสให้ผู้บริหารและพนักงาน รฟม. ที่สนใจเข้าร่วมรับฟังการนำเสนอผลงานและส่งคะแนนโหวตให้กับผลงานของทีมขับเคลื่อน โดยทีมที่รับคะแนนโหวตสูงสุดและได้รับรางวัลชนะเลิศอันดับที่ 1 ได้แก่ ทีม MRTA Internal Commu Super App ซึ่งได้นำเสนอผลงานแนวคิดการจัดทำแอปพลิเคชันที่ปรับปรุงรูปแบบการใช้งานข้อมูลในระบบอินทราเน็ตภายใน รฟม. ซึ่งประกอบด้วยข้อมูลของพนักงาน ข่าวสารขององค์กร และฟังก์ชันการใช้งานที่จำเป็นแก่พนักงานมารวมไว้ภายในแอปพลิเคชันเดียว ทำให้มีการบริหารจัดการข้อมูลอย่างเป็นระบบ และสามารถเชื่อมโยงข้อมูลได้อย่างมีประสิทธิภาพ ช่วยเพิ่มความสะดวก รวดเร็ว และสอดคล้องกับพฤติกรรมการใช้งานของพนักงานในองค์กร ซึ่งองค์กรสามารถนำแนวคิดดังกล่าวไปพัฒนาต่อยอดให้เกิดขึ้นจริงต่อไปได้
นายวิทยา พันธุ์มงคล รองผู้ว่าการการรถไฟฟ้าขนส่งมวลชนแห่งประเทศไทยในฐานะประธานมอบรางวัลและเป็นหนึ่งในคณะกรรมการตัดสิน ได้กล่าวชื่นชมผู้เข้าร่วมกิจกรรมทุกทีมที่เป็นตัวอย่างที่ดีในการนำประสบการณ์การปฏิบัติงาน ทักษะความรู้ความเชี่ยวชาญ ตลอดจนอุปสรรคปัญหาต่างๆ ของแต่ละส่วนงาน มาร่วมแลกเปลี่ยนและถ่ายทอดเรียนรู้ให้แก่กันจนนำไปสู่การสร้างสรรค์นวัตกรรมและไอเดียใหม่ๆ ให้เกิดขึ้น อันเป็นการเพิ่มขีดความสามารถของบุคลากร รฟม. พร้อมทั้งพัฒนาประสิทธิภาพการดำเนินงาน และนำพาองค์กรสู่ความยั่งยืนต่อไปในอนาคต
สำหรับกิจกรรมดังกล่าว เป็นกิจกรรมภายใต้โครงการพัฒนาองค์กรสู่องค์กรแห่งการเรียนรู้ ซึ่ง รฟม. ได้ดำเนินโครงการร่วมกับวิทยาลัยศิลปะ สื่อ และเทคโนโลยี และสำนักบริการวิชาการ มหาวิทยาลัยเชียงใหม่ดยมีวัตถุประสงค์เพื่อส่งเสริมให้บุคลากรในองค์กรเกิดความตระหนักและเห็นความสำคัญในการปรับเปลี่ยนทัศนคติการถ่ายทอดความรู้ การแลกเปลี่ยนประสบการณ์ ตลอดจนการจัดการความรู้อย่างเป็นระบบ เพื่อสร้างวัฒนธรรมแห่งการเรียนรู้และนำไปสู่การพัฒนาองค์กรให้เป็นองค์กรแห่งการเรียนรู้ ที่สามารถทำประโยชน์ให้แก่ประชาชนและประเทศชาติต่อไป ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันจันทร์ที่ 26 กรกฎาคม 2564
เร่งจับพนันออนไลน์ หนุนประชาชนช่วยแจ้ง
....
ปัจจุบัน การเล่นพนันออนไลน์มีเพิ่มขึ้น ซึ่งเป็นอันตรายต่อคุณภาพชีวิตของประชาชน และระบบเศรษฐกิจของประเทศ รัฐบาลได้ให้ความสำคัญและเร่งปราบปราม จับกุมการพนันออนไลน์มาอย่างต่อเนื่อง
.
ล่าสุด กระทรวงดิจิทัลฯ ร่วมมือกับสำนักงานตำรวจแห่งชาติ ได้สืบสวนและดำเนินการจับกุมเครือข่ายเว็บไซต์พนันออนไลน์เครือข่าย MGM99 และเว็บไซต์ที่เกี่ยวข้อง ซึ่งมีเงินหมุนเวียนกว่า 1,200 ล้านบาท
.
เนื่องจาก คดีการพนันออนไลน์ เป็นความผิดมูลฐาน ตามกฎหมายฟอกเงิน จึงจะต้องประสานกับทาง ปปง. เพื่อยึดทรัพย์ และดำเนินคดีฐานฟอกเงินต่อไป
.
แอดมินขอความร่วมมือประชาชนที่พบเห็นหรือทราบข้อมูลการพนันออนไลน์ ในสื่อสังคมออนไลน์ต่าง ๆ ให้แจ้งมาได้ที่เพจอาสาจับตาออนไลน์https://m.facebook.com/DESMonitor/ตลอด 24 ชั่วโมงหรือสายด่วนหมายเลข 1599 และ 08 1866 3000
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 4 ตุลาคม 2564
โฆษกรัฐบาลเผย “นายกฯ “ เสนอตั้ง Sandbox ปศุสัตว์ หวังเพิ่มช่องทางรายได้เสริมให้เกษตรกร สร้างความยั่งยืนให้อาชีพเกษตกร
โฆษกรัฐบาลเผย “นายกฯ “ เสนอตั้ง Sandbox ปศุสัตว์ หวังเพิ่มช่องทางรายได้เสริมให้เกษตรกร สร้างความยั่งยืนให้อาชีพเกษตกร
วันจันทร์ที่ 4 ตุลาคม 2564 เวลา 09.30 น. ณ ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้นายประพัฒน์ ปัญญาชาติรักษ์ ประธานสภาเกษตรกรแห่งชาติและคณะเข้าพบ เพื่อรับมอบนโยบายและแนวทางขับเคลื่อนสภาเกษตรกรแห่งชาติ ปีงบประมาณรายจ่ายประจำปี พ.ศ. 2565 โดยมี นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นายดิสทัต โหตระกิตย์ เลขาธิการนายกรัฐมนตรี เข้าร่วมหารือด้วย นายกรัฐมนตรีได้เสนอแนวคิดให้ตั้ง Sandbox ปศุสัตว์ หวังเพิ่มช่องทางรายได้สร้างความยั่งยืนให้อาชีพเกษตกร ทั้งนี้ นายธนกร วังบุญคงชนะ โฆษกประจำสำนักนายกรัฐมนตรี สรุปสาระสำคัญการหารือ ดังนี้
นายกรัฐมนตรีกล่าวว่า วันนี้รัฐบาลให้ความสำคัญในการดูแลพี่น้องเกษตรกรคนไทยทั้ง 76 จังหวัด โดยเฉพาะเกษตรกรรายย่อย โดยมีการกำหนดเป้าหมาย คือ การเพิ่มรายได้ให้กับพี่น้องเกษตรกร ซึ่งรัฐบาลยังมีแนวคิดส่งเสริมการเลี้ยงสัตว์ เช่น โค-กระบือ สุกร เป็นช่องทางเพิ่มรายได้ควบคู่กับการทำการเกษตร นายกรัฐมนตรียังมอบหมายให้กระทรวงเกษตรและสหกรณ์ จัดทำ “Sandbox ปศุสัตว์” พิจารณากำหนดพื้นที่/กลุ่มเป้าหมาย มีการควบคุมโรคสัตว์ ให้เป็นโครงการนำร่อง ขณะเดียวกัน ก็ให้หารือกับกระทรวงพาณิชย์ เพื่อหาช่องทางส่งออกไปยังประเทศเพื่อนบ้านและตลาดต่างประเทศได้ที่ต้องการนำเข้าโคอยู่แล้ว
นายกรัฐมนตรียังย้ำว่าวันนี้ ต้องเป็นการทำงานร่วมกันระหว่างภาคเกษตรกรและฝ่ายบริหาร คือรัฐบาล มีรัฐมนตรีว่าการกระทรวงเกษตรและสหกรณ์เข้าร่วมหารือด้วย เพื่อช่วยกันหาช่องทางสร้างรายได้ใหม่ ๆ ให้กับพี่น้องเกษตรกร ควบคู่ไปกับการใช้ประโยชน์จากความหลากหลายทางชีวภาพในท้องถิ่น ส่งเสริมการปลูกพืชผสมผสาน รวมทั้งต้องให้เกษตรกรใช้ประโยชน์จากนโยบายที่นายกรัฐมนตรีได้ริเริ่มไว้ คือ การปลูกไม้มีค่า 58 ชนิด ที่สร้างมีมูลค่าทางเศรษฐกิจ ใช้ประกันเงินกู้และเป็นมรดกลูกหลานได้ รวมทั้ง ในโครงการ “ไม้มีค่า ป่าชุมชน คนอยู่กับป่า” แนวพระราชดำริของ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระราชทานไว้ ทั้งยังช่วยสร้างธนาคารอาหาร “Food Bank” ให้กับชุมชนด้วย
โอกาสนี้ นายประพัฒน์ ปัญญาชาติรักษ์ ประธานสภาเกษตรกรแห่งชาติ กล่าวขอบคุณนายกรัฐมนตรีและรัฐบาลที่ให้การสนับสนุนและรับฟังข้อเสนอจากสภาเกษตรกรแห่งชาติมาตลอด สภาเกษตกรพร้อมทำงานสอดคล้องกับนโยบายของรัฐบาลและจะช่วยเป็นกลไกในการขับเคลื่อน ส่งเสริม พัฒนา แก้ปัญหา ให้แก่เกษตรกรและภาคเกษตรกรรม วันนี้ยังเห็นชอบกับแนวคิดของรัฐบาลในการส่งเสริมการเลี้ยงโค ซึ่งหลายพื้นที่ของไทย มีลักษณะกายภาพที่เหมาะสม ทั้งยังสามารถส่งเสริมให้เป็นสินค้า สร้างรายได้ ซึ่งในอนาคตสามารถทดแทนการทำการเกษตรได้อีกด้วย หลังจากนี้ สภาเกษตรกรจะได้ประสานกับกระทรวงเกษตรและสหกรณ์เพื่อผลักดันโครงการนี้ต่อไป
.......................
วันพฤหัสบดีที่ 11 สิงหาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 3 – 10 สิงหาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 3 – 10 สิงหาคม 2565 พบการกระทำผิด จำนวน 697 คดี คิดเป็นเงินค่าปรับ 11.53 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 3 - 10 สิงหาคม 2565) พบว่ามีการกระทำผิด จำนวน 697 คดี คิดเป็นเงินค่าปรับ 11.53 ล้านบาท โดยแยกเป็น สุรา จำนวน 380 คดี ค่าปรับ 3.10 ล้านบาท ยาสูบ จำนวน 237 คดี ค่าปรับ 5.10 ล้านบาท ไพ่ จำนวน 12 คดี ค่าปรับ 0.20 ล้านบาท น้ำมันและผลิตภัณฑ์น้ำมัน จำนวน 21 คดี ค่าปรับ 1.18 ล้านบาท น้ำหอม จำนวน 1 คดี ค่าปรับ 0.02 ล้านบาท รถจักรยานยนต์ จำนวน 24 คดี ค่าปรับ 1.00 ล้านบาท และสินค้าอื่น ๆ จำนวน 22 คดี ค่าปรับ 0.93 ล้านบาท โดยมีของกลางแยกเป็นสุรา จำนวน 2,820.529 ลิตร ยาสูบ จำนวน 16,997 ซอง ไพ่ จำนวน 867 สำรับ น้ำมันและผลิตภัณฑ์น้ำมัน จำนวน 18,805.000 ลิตร น้ำหอม จำนวน 800 ขวด รถจักรยานยนต์ จำนวน 86 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 10 สิงหาคม 2565 พบว่ามีการกระทำผิด จำนวน 23,634 คดี คิดเป็นเงินค่าปรับ 429.04 ล้านบาท โดยแยกเป็น สุรา จำนวน 12,833 คดี ค่าปรับ 112.27 ล้านบาท ยาสูบ จำนวน 8,066 คดี ค่าปรับ 216.53 ล้านบาท ไพ่ จำนวน 350 คดี ค่าปรับ 3.47 ล้านบาท น้ำมันและผลิตภัณฑ์น้ำมัน จำนวน 740 คดี ค่าปรับ 27.47 ล้านบาท น้ำหอม จำนวน 102 คดี ค่าปรับ 9.76 ล้านบาท รถจักรยานยนต์ จำนวน 969 คดี ค่าปรับ จำนวน 23.20 ล้านบาท และสินค้าอื่น ๆ จำนวน 574 คดี ค่าปรับ 36.34 ล้านบาท โดยมีของกลางแยกเป็นน้ำสุรา จำนวน 194,112.244 ลิตร ยาสูบ จำนวน 3,255,134 ซอง ไพ่ จำนวน 20,940 สำรับ น้ำมันและผลิตภัณฑ์น้ำมัน จำนวน 921,919.000 ลิตร น้ำหอม จำนวน 289,227 ขวด รถจักรยานยนต์ จำนวน 1,240 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/850-2565-3-10-2565-35
วันอังคารที่ 13 กรกฎาคม 2564
๑๓ กรกฎาคม  วันคล้ายวันประสูติ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
#ทรงพระเจริญ
ควรมิควรแล้วแต่จะโปรดเกล้าโปรดกระหม่อม
ข้าพระพุทธเจ้า ข้าราชการ พนักงานราชการและลูกจ้าง สังกัดกระทรวงกลาโหม
วันอาทิตย์ที่ 25 กรกฎาคม 2564
นฤมล ห่วงคนงานแคมป์ก่อสร้าง ส่งทีมมอบข้าวกล่องต่อเนื่อง
รมช.แรงงาน ห่วงใยคนงานแคมป์ก่อสร้าง ส่งทีมพื้นที่มอบข้าวกล่องอย่างต่อเนื่อง ร่วมบรรเทาความเดือดร้อนท่ามกลางวิกฤติโควิด-19
วันที่ 25 กรกฎาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า จากสถานการณ์การแพร่ระบาดของโควิด-19 ทำให้แคมป์คนงานถูกสั่งปิดตามมาตรการควบคุมการแพร่ระบาดของเชื้อไวรัสโควิด-19 โดยมีคำสั่งหยุดก่อสร้างและห้ามเคลื่อนย้ายแรงงานเป็นระยะเวลา 1 เดือน เพื่อควบคุมการแพร่ระบาด ในคลัสเตอร์แคมป์คนงาน ซึ่งตนเองได้ส่งทีมงานนำข้าวกล่องไปส่งมอบให้ยังแคมป์คนงานต่าง ๆ ตั้งแต่วันที่ 22 กรกฎาคม 2564 ที่ผ่านมา จนถึงวันนี้ได้ส่งมอบข้าวกล่องไปยังแคมป์คนงานแล้วรวม 12 แห่ง ประกอบด้วย แห่งที่ 1 แคมป์คนงานบริษัท ทวีพรเทคโนโลยี จำกัด บริเวณข้างโรงแรมมณเฑียร ริเวอร์ไซด์ แห่งที่ 2 แคมป์คนงานบริษัท ซินเทค เทคโนโลยี คอนสตรัคชั่น จำกัด บริเวณซอยมไหสวรรย์ 6 แห่งที่ 3 แคมป์คนงานบริษัท ซินเทค จำกัด (มหาชน) บริเวณสามแยกยานนาวา แห่งที่ 4 แคมป์คนงานโรงเรียนเตรียมอุดมศึกษาพัฒนาการยานนาเวศ แห่งที่ 5 แคมป์คนงาน บริษัท อิตาเลียนไทย ดีเวล๊อปเมนต์ จำกัด (มหาชน) บริเวณข้างหอศิลปะวัฒนธรรมแห่งกรุงเทพมหานคร แห่งที่ 6 แคมป์คนงานบริษัท สยามมิทัล คอน จำกัด บริเวณซอยอินทามะระ 15 แห่งที่ 7 แคมป์คนงานบริษัท วิศวภัทร์ จำกัด บริเวณซอยวิภาวดี 1 แห่งที่ 8 บริษัท นวรัตน์พัฒนาการ จำกัด บริเวณแขวงรามอินทรา เขตคันนายาว แห่งที่ 9 แคมป์คนงานบริษัท พรพระนคร จำกัด บริเวณซอยรามคำแหง 7
รมช.แรงงาน กล่าวเพิ่มเติมว่า สำหรับแคมป์คนงาน 3 แห่งที่ได้ส่งมอบข้าวกล่องในวันนี้ ประกอบด้วย แห่งที่ 10 แคมป์คนงานบริษัท อิตาเลียนไทย ดีเวล๊อปเมนต์ จำกัด (มหาชน) บริเวณศูนย์การค้าโชว์ ดีซี พระราม 9 แห่งที่ 11 แคมป์คนงานบริษัท ไทยทาเคนาคาสากลก่อสร้าง จำกัด บริเวณถนนจตุรทิศ และ แห่งที่ 12 แคมป์คนงานบริษัท ฤทธา จำกัด บริเวณถนนพระราม 9 และในวันต่อไปจะได้กระจายไปยังแคมป์ต่าง ๆ เพิ่มเติมให้ทั่วถึงได้มากที่สุด เพื่อส่งมอบกำลังใจและร่วมเป็นส่วนหนึ่งในการบรรเทาความเดือดร้อนของพี่น้องแรงงานที่ได้รับผลกระทบจากมาตรการดังกล่าว หากมีอะไรที่ต้องการให้ช่วยเหลือเพิ่มเติม ตนเองยินดีที่จะรับฟังและพร้อมที่จะเป็นกระบอกเสียงส่งต่อไปยังรัฐบาล เพื่อร่วมกันช่วยเหลือพี่น้องแรงงานทุกคน และฝากถึงพี่น้องแรงงานทุกคนในการปฏิบัติตามคำแนะนำด้านสุขอนามัยของกระทรวงสาธารณสุขอย่างเคร่งครัด ไม่ว่าจะเป็นการเว้นระยะห่างทางสังคม การสวมหน้ากากอนามัย การล้างมือด้วยสบู่หรือฉีดพ่นแอลกอฮอล์อย่างสม่ำเสมอ เพื่อความปลอดภัยต่อตนเองและบุคคลรอบข้าง และเราจะผ่านวิกฤตินี้ไปด้วยกัน
คุณกัลย์สุดา ยะมา พนักงาน บริษัท อิตาเลียนไทย ดีเวล๊อปเมนต์ จำกัด (มหาชน) แคมป์พระราม 9 กล่าวว่า ทุกวันบริษัทจะจัดเตรียมอาหารสำหรับพนักงานในแคมป์ครบ 3 มื้อ แต่จะมีบางมื้อที่หน่วยงานภาครัฐได้เข้ามาให้การสนับสนุน ซึ่งในวันนี้ต้องขอขอบคุณกระทรวงแรงงานเป็นอย่างยิ่งที่ได้ร่วมเป็นส่วนหนึ่งในการบรรเทาความเดือดร้อน สำหรับการป้องกันการแพร่ระบาดของโรคโควิด-19 บริษัทฯ มีการตรวจคัดกรองเชิงรุก โดยจะแบ่งโซนพื้นที่เป็นสัดส่วนสำหรับผู้ติดเชื้อและผู้ที่อยู่ในกลุ่มเสี่ยง หากพบผู้ติดเชื้อจะมีจุดพักคอยเพื่อนำตัวไปทำการรักษาต่อไป
วันจันทร์ที่ 10 มกราคม 2565
นายกฯ รับทราบข้อกังวล "ภาษีคริปโตฯ" มอบกรมสรรพากรชี้แจงแนวทาง "การคิดภาษี - ยื่นภาษี" ให้ชัดเจน
.....
กรณีกรมสรรพากรได้กำหนดให้ผู้ที่มีกำไรจากการขายสินทรัพย์ดิจิทัลต้องยื่นแบบเสียภาษี (การเสียภาษีคริปโตเคอเรนซี) อาจจะสร้างอุปสรรคต่อการพัฒนาตลาดการเงินสมัยใหม่ รวมทั้งไม่เอื้อให้สตาร์ทอัพกลุ่มฟินเทคเข้ามาลงทุนในประเทศไทย
.
จากปัญหาดังกล่าว นายกรัฐมนตรีได้รับทราบถึงข้อกังวลของหลายฝ่ายแล้ว และได้มอบหมายให้กรมสรรพากร กระทรวงการคลังดำเนินการชี้แจงให้เกิดความชัดเจนต่อไป
.
ทั้งนี้ รัฐบาลได้ติดตามการเติบโตของตลาดสินทรัพย์ดิจิทัลมาโดยตลอด และไม่ปฏิเสธการพัฒนาตลาดสินทรัพย์ดิจิทัล มุ่งหวังให้ผู้ลงทุนมีความเข้าใจ รู้เท่าทันในระดับที่มากและกว้างขวางพอ
.
พร้อมวางเกณฑ์การกำกับที่ดีและมีนโยบายการสนับสนุนด้านต่าง ๆ รวมถึงเรื่องของภาษีไปพร้อมกัน เพื่อเป็นประโยชน์ต่อระบบเศรษฐกิจสูงสุด
.
อ่านเพิ่มเติม คลิกhttps://www.thaigov.go.th/news/contents/details/50366
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 23 มิถุนายน 2565
เตือนคนไทยที่จะเดินทางไปต่างประเทศ ตรวจสอบกฎหมายข้อกำหนด เกี่ยวกับกัญชาประเทศปลายทางโดยละเอียด หากไม่แน่ใจไม่ควรนำติดตัวไปพร้อมการเดินทาง เนื่องจากหลายประเทศยังผิดกฎหมาย
เตือนคนไทยที่จะเดินทางไปต่างประเทศตรวจสอบกฎหมายข้อกำหนดเกี่ยวกับกัญชาประเทศปลายทางโดยละเอียด หากไม่แน่ใจไม่ควรนำติดตัวไปพร้อมการเดินทาง เนื่องจากหลายประเทศยังผิดกฎหมาย
วันที่ 23 มิ.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่ประกาศกระทรวงสาธารณสุขได้ปลดกัญชาและกัญชงออกจากบัญชียาเสพติดประเภทที่ 5 ตั้งแต่วันที่ 9 มิ.ย. ​2565 เป็นต้นมาซึ่งมีผลให้ทุกส่วนของต้นกัญชาและกัญชงไม่เป็นยาเสพติดยกเว้นสารสกัดที่มีสาร THC เกิน 0.2% แต่ผลทางกฎหมายดังกล่าวมีผลบังคับเฉพาะในประเทศไทยเท่านั้น
ทั้งนี้ ขอย้ำเตือนกับผู้ที่ใช้ผลิตภัณฑ์ หรือ ยา ที่มีส่วนผสมของกัญชา ตลอดจนมีส่วนต่างๆ ของกัญชา กัญชงในครอบครองที่จะเดินทางไปต่างประเทศให้มีการตรวจสอบกฎหมายของประเทศปลายทางเกี่ยวกับข้อกำหนด การอนุญาต ข้อห้ามโดยละเอียด หากไม่แน่ใจไม่ควรนำทั้งผลิตภัณฑ์ที่มีส่วนผสม หรือส่วนต่างๆของกัญชา กัญชงติดตัวโดยสารไปต่างประเทศ เนื่องจากหลายประเทศกัญชา กัญชง ยังเป็นยาเสพติดและมีบทลงโทษที่รุนแรง
น.ส.ไตรศุลี กล่าวว่า ล่าสุดสถานเอกอัครราชทูตไทย ณ กรุงจาการ์ตา ประเทศอินโดนีเซีย และสถานเอกอัครราชทูต ณ นครโฮจิมินห์ ประเทศเวียดนาม ได้ออกประกาศผ่านเพจเฟซบุ๊คของสถานเอกอัครราชทูตทั้ง 2 แห่งเตือนคนไทยไม่ให้นำกัญชา กัญชง หรือผลิตภัณฑ์ที่มีส่วนประกอบของพืชชนิดดังกล่าวเข้าทั้ง 2 ประเทศ ซึ่งหากฝ่าฝืนมีโทษหนักทั้งปรับ จำคุก และมีโทษสูงสุดถึงประหารชีวิต
ทั้งนี้ รัฐบาลสนับสนุนการใช้ประโยชน์จากกัญชา กัญชง ทางการแพทย์และเพื่อประโยชน์ทางเศรษฐกิจ ไม่สนับสนุนการใช้เพื่อสันทนาการ สูบ หรือเสพ ซึ่งขณะนี้กระทรวงสาธารณสุขได้ออกประกาศควบคุมไม่ให้มีการสูบ ส่งกลิ่นสร้างความเดือดร้อนรำคาญต่อผู้อื่น ตลอดจนประกาศให้กัญชา กัญชงเป็นสมุนไพรควบคุม ห้ามจำหน่ายแก่เยาวชนอายุต่ำกว่า 20ปี สตรีมีครรภ์ หรือสตรีที่กำลังให้นมบุตร ขณะที่หน่วยงานของกระทรวงสาธารณสุข ได้ออกคำแนะนำ คำเตือนเกี่ยวกับการใช้พืชกัญชา กัญชง ที่เหมาะสมโดยต่อเนื่อง
วันอังคารที่ 1 มีนาคม 2565
ครม.เห็นชอบร่าง MOU ขยายความร่วมมือด้านไฟฟ้าไทย-ลาว มุ่งซื้อขายพลังงานสะอาดในภูมิภาค
ครม.เห็นชอบร่าง MOU ขยายความร่วมมือด้านไฟฟ้าไทย-ลาว มุ่งซื้อขายพลังงานสะอาดในภูมิภาค
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 มีนาคม 2565 ว่า ครม.เห็นชอบร่างบันทึกความเข้าใจความร่วมมือในการพัฒนาไฟฟ้าในสาธารณรัฐประชาธิปไตยประชาชนลาว ตามที่กระทรวงพลังงานเสนอ ซึ่งร่างบันทึกความเข้าใจฉบับนี้ มีวัตถุประสงค์เพื่อส่งเสริมความร่วมมือด้านพลังงานระหว่างไทยและ สปป. ลาว และให้ความสำคัญกับการซื้อขายพลังงานสะอาดในภูมิภาคซึ่งจะช่วยลดผลกระทบต่อสิ่งแวดล้อม รวมถึงเป็นการเสริมสร้างโอกาสทางการค้าและการลงทุนระหว่างสองประเทศในรูปแบบต่าง ๆ ซึ่งขอบเขตความร่วมมือในครั้งนี้ มุ่งขยายความร่วมมือด้านพลังงานไฟฟ้า โดยเพิ่มปริมาณกำลังการผลิตขึ้นอีก 1,500 เมกะวัตต์ จากปริมาณกำลังผลิตเดิม 9,000 เมกะวัตต์ รวมปริมาณกำลังผลิตเป็น 10,500 เมกะวัตต์ เพื่อขายพลังงานไฟฟ้าให้กับไทย โดยมีการไฟฟ้าฝ่ายผลิตแห่งประเทศไทยเป็นผู้รับผิดชอบการซื้อขายไฟฟ้า สำหรับขอบเขตความร่วมมือในด้านอื่น ๆ อาทิ 1) การจัดตั้งคณะทำงานเพื่อศึกษาร่วมกันในรายละเอียดเชิงเทคนิค 2) พัฒนาไฟฟ้าจากแหล่งเชื้อเพลิงความร้อน พัฒนาระบบโครงข่ายสายส่งไฟฟ้าและระบบขายปลีกไฟฟ้า ใน สปป.ลาว 3) จัดสรรทรัพยากรน้ำ รวมถึงความร่วมมืออื่น ๆ ในการลดการปล่อยคาร์บอน 4) พิจารณาการก่อสร้างระบบสายส่งไฟฟ้าข้ามพรมแดนของแต่ละประเทศ รวมถึงเชื่อมโยงกับระบบสายส่งเดิมกับประเทศที่สาม ทั้งนี้ การขยายกรอบดังกล่าวยังอยู่ภายใต้กรอบความมั่นคงทางพลังงาน ที่กำหนดให้การรับซื้อไฟฟ้าจากต่างประเทศประเทศใดประเทศหนึ่งได้ไม่เกินร้อยละ 13 ของกำลังการผลิตทั้งหมดในระบบ
นางสาวรัชดา กล่าวด้วยว่า ที่ผ่านมา ครม.ได้มีมติอนุมัติ/เห็นชอบการขยายกรอบปริมาณรับซื้อไฟฟ้าระหว่างไทยกับ สปป.ลาว ในลักษณะดังกล่าวมาแล้ว 4 ครั้ง โดยปัจจุบันประเทศไทยรับซื้อไฟฟ้าหรือลงนามในสัญญาซื้อขายไฟฟ้ากับ สปป.ลาว แล้ว จำนวน 5,935 เมกะวัตต์ ส่งผลให้กรอบปริมาณรับซื้อไฟฟ้าภายใต้บันทึกความเข้าใจ ฉบับวันที่ 6 กันยายน 2559 มีปริมาณรับซื้อไฟฟ้าคงเหลือ 3,065 เมกกะวัตต์ การขยาย
วันอังคารที่ 26 กรกฎาคม 2565
โฆษกรัฐบาล เผย "นายกฯ" กำชับดูแลผู้ป่วยโควิด-19 ทุกคน เข้ารักษาต้องสะดวก ทั่วถึง และครอบคลุม ย้ำสายด่วน 1330 ขอความช่วยเหลือได้ทุกกลุ่ม
​โฆษกรัฐบาล เผย "นายกฯ" กำชับดูแลผู้ป่วยโควิด-19 ทุกคน เข้ารักษาต้องสะดวก ทั่วถึง และครอบคลุม ย้ำสายด่วน 1330 ขอความช่วยเหลือได้ทุกกลุ่ม เพื่อรับการดูแลตามรูปแบบ สิทธิ และเกณฑ์ที่หลากหลาย
วันนี้ (26 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับทุกหน่วยงานที่เกี่ยวข้องร่วมดูแลผู้ติดเชื้อโควิด-19 ทุกกลุ่ม ให้สามารถเข้าถึงระบบสาธารณสุขเพื่อรับการรักษาได้โดยสะดวก รวดเร็ว ครอบคลุมและทั่วถึง หลังยอดป่วยโควิด-19 ยังมีแนวโน้มเพิ่มขึ้น ในขณะที่ สปสช. ได้ปรับระบบสายด่วน 1330 ให้รองรับผู้ป่วยโควิด-19 ได้อย่างครอบคลุมทุกกลุ่ม ทั้ง 608 และกลุ่มผู้ติดเชื้อทั่วไป เพื่อเข้ารับการดูแลรักษาได้ตามเกณฑ์ และสิทธิของผู้ป่วยกลุ่มต่าง ๆ เช่น เข้ารับบริการแบบ "เจอ แจก จบ" ที่สถานพยาบาลตามสิทธิ การรับการดูแลแบบ Tele-medicine ระบบบริการการแพทย์ทางไกลพร้อมจัดส่งยาทางไปรษณีย์ รวมทั้งการประสานหาเตียง/โรงพยาบาล หรือการจัดหาหน่วยบริการเพื่อดูแลแบบ Home Isolation โดยคนที่มีผลตรวจ ATK ขึ้น 2 ขีด และยังไม่ได้รับบริการ สามารถโทรสายด่วน 1330 ซึ่งเจ้าหน้าที่จะให้คำแนะนำในการปฏิบัติ คัดกรองเบื้องต้น และถ้ามีอาการรุนแรงก็จะประสานสายด่วน 1669 เพื่อส่งรถฉุกเฉินมารับตัวไปยังโรงพยาบาลต่อไป นายกรัฐมนตรี ให้ความมั่นใจระบบสาธารณสุขของไทยมีความพร้อมให้บริการแก่ประชาชน
สำหรับยอดผู้ติดเชื้อโควิดวันนี้ (26 กรกฎาคม 2565) มีผู้ป่วยรายใหม่ในประเทศ (รักษาตัวใน รพ.) จำนวน 1,828 ราย ไม่มีผู้ป่วยมาจากต่างประเทศ ทำให้มียอดผู้ป่วยสะสม 2,355,986 ราย (ตั้งแต่ 1 มกราคม 2565) หายป่วยกลับบ้าน 2,173 ราย หายป่วยสะสม 2,356,098 ราย (ตั้งแต่ 1 มกราคม 2565) และผู้ป่วยกำลังรักษา 23,605 ราย โดยมีจำนวนผู้ป่วยปอดอักเสบรักษาตัวอยู่ในโรงพยาบาล 903 ราย และเสียชีวิต 35 ราย ///
วันพฤหัสบดีที่ 3 กุมภาพันธ์ 2565
บริษัท วิทยุการบินแห่งประเทศไทย จำกัด สรุปปริมาณเที่ยวบินตรุษจีน 5,450 เที่ยวบิน
พร้อมคาดการณ์ช่วงกลางปีปริมาณเที่ยวบิน 1,500 – 2,000 เที่ยวบินต่อวัน
นายทินกร ชูวงศ์ รองกรรมการผู้อำนวยการใหญ่ ด้านปฏิบัติการ รักษาการ กรรมการผู้อำนวยการใหญ่บริษัท วิทยุการบินแห่งประเทศไทย จำกัด (บวท.) กระทรวงคมนาคม กล่าวว่า ในช่วงเทศกาลตรุษจีนระหว่างวันที่ 28 มกราคม - 1 กุมภาพันธ์ 2565 (5 วัน) มีปริมาณเที่ยวบินรวม 5,450 เที่ยวบิน ซึ่งแตกต่างจากการเดินทางช่วงเทศกาลตรุษจีนในสถานการณ์ปกติก่อน COVID-19 ที่มีเที่ยวบินพิเศษ (Extra Flight) เพิ่มขึ้นจากตารางบินปกติ โดยเฉพาะเที่ยวบินต้นทางและปลายทางจากจีน แต่ในปีนี้เป็นการเดินทางภายในประเทศไปยังเมืองท่องเที่ยว โดยภูเก็ตเป็นจุดหมายปลายทางที่มีการเดินทางมากที่สุด เฉลี่ย 130 เที่ยวบินต่อวัน รองลงมาเป็นเชียงใหม่ เฉลี่ย 100 เที่ยวบินต่อวัน
นายทินกร ชูวงศ์ กล่าวเพิ่มเติมว่า การแพร่ระบาดของCOVID-19 ยังคงเป็นปัจจัยสำคัญที่จะส่งผลกระทบต่ออุตสาหกรรมการบิน โดยขณะนี้การเดินทางส่วนใหญ่เป็นการเดินทางภายในประเทศ ซึ่งในภาพรวมปริมาณเที่ยวบินเพิ่มขึ้นอย่างชะลอตัว ตั้งแต่ต้นปีจนถึงช่วงเทศกาลตรุษจีนที่ผ่านมามีปริมาณเที่ยวบินเฉลี่ย 1,100 เที่ยวบินต่อวัน และคาดว่ากลางปีนี้จะเพิ่มขึ้นเป็น 1,500 เที่ยวบินต่อวัน ส่วนเที่ยวบินระหว่างประเทศขณะนี้มีปริมาณเฉลี่ย 300 เที่ยวบิน ต่อวัน และคาดการณ์ว่าอาจเพิ่มขึ้นเป็น 500 เที่ยวบินต่อวัน ทำให้มีความเป็นไปได้ว่าปริมาณเที่ยวบินโดยรวมอาจเพิ่มขึ้นเป็น 2,000 เที่ยวบินต่อวัน หากไม่มีปัจจัยอื่นมากระทบ นอกจากนี้ ยังพบว่ามีการเดินทางในรูปแบบ Private Jet และ Charter Flight เพิ่มมากขึ้น
ทั้งนี้ ในส่วนของ บวท. ได้เตรียมความพร้อมทั้งในด้านระบบอุปกรณ์ที่พร้อมให้บริการอย่างต่อเนื่อง ด้านอัตรากำลังที่ได้วางแผนจัดอัตรากำลังให้เพียงพอพร้อมรับทุกสถานการณ์ ด้านมาตรการรองรับการจราจรทางอากาศ เพื่อให้การบริหารจราจรทางอากาศมีความเหมาะสม ปลอดภัย และไม่เกิดความล่าช้า รวมทั้งด้านมาตรการเชิงป้องกันCOVID-19 ที่ได้เน้นย้ำให้บุคลากรปฏิบัติตามแนวทางของสาธารณสุขอย่างเคร่งครัด เพื่อเป็นการป้องกันการแพร่ระบาดอันจะส่งผลให้สถานการณ์การแพร่ระบาดในภาพรวมดีขึ้นด้วย
วันจันทร์ที่ 4 เมษายน 2565
โฆษกรัฐบาลเผย "นายกฯ" แนะประชาชน "สวมหน้ากาก หมั่นล้างมือ เว้นระยะห่าง และตรวจ ATK" สม่ำเสมอ เป็นส่วนหนึ่งในชีวิตประจำวัน ช่วยลดความเสี่ยงการติดเชื้อโควิด -19
โฆษกรัฐบาลเผย "นายกฯ" แนะประชาชน "สวมหน้ากาก หมั่นล้างมือ เว้นระยะห่าง และตรวจ ATK" สม่ำเสมอ เป็นส่วนหนึ่งในชีวิตประจำวัน ช่วยลดความเสี่ยงการติดเชื้อโควิด -19
วันนี้ (4 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมย้ำมาตรการป้องกันตนเองขอประชาชน"สวมหน้ากาก หมั่นล้างมือ เว้นระยะห่าง และตรวจ ATK สม่ำเสมอ" โดยปฏิบัติเป็นกิจวัตร ให้เกิดความเคยชิน เป็นส่วนหนึ่งในการใช้ชีวิตประจำวัน โดยเฉพาะผู้ที่อยู่ในพื้นที่เสี่ยงแออัด ครอบครัว และพื้นที่ที่มีการรวมตัวกันของคนจำนวนมาก ซึ่งที่ผ่านมาพบอัตราการติดเชื้อเพิ่มขึ้นจากการอยู่ในพื้นที่เสี่ยงและการแพร่เชื้อภายในครอบครัว ทั้งนี้ กระทรวงสาธารณสุข ยังคาดการณ์ว่า หลังเทศกาลสงกรานต์ การติดเชื้อมีแนวโน้มเพิ่มขึ้นจากการเดินทางและร่วมกิจกรรมต่าง ๆ ของประชาชน นายกรัฐมนตรีจึงเน้นย้ำ ให้หน่วยงานที่เกี่ยวข้องเร่งกลับมาประชาสัมพันธ์ "การสวมหน้ากาก ล้างมือ เว้นระยะห่าง ตรวจ ATK" ควบคู่กับการรณรงค์เชิญชวนประชาชนเข้ารับวัคซีนและวัคซีนเข็มกระตุ้นเพิ่มความปลอดภัย ลดอาการหนักและลดการเสียชีวิตอีคครั้ง โดยเฉพาะในช่วงสงกรานต์นี้ "การ์ดอย่าตก"
สำหรับผู้ติดเชื้อโควิด - 19 รายใหม่วันนี้ รวม 24,892 ราย จำแนกเป็นผู้ป่วยจากในประเทศ 24,846 ราย ผู้ป่วยมาจากต่างประเทศ 46 ราย ผู้ป่วยสะสม 1,513,052 ราย (ตั้งแต่ 1 มกราคม 2565) หายป่วยกลับบ้าน 27,254 ราย หายป่วยสะสม 1,285,814 ราย (ตั้งแต่ 1 มกราคม 2565) ผู้ป่วยกำลังรักษา 256,667 ราย เสียชีวิต 97 ราย ล่าสุดการให้บริการวัคซีน โควิด-19 สะสมอยู่ที่ 130,201,603 โดส เข็มที่ 1 ฉีดสะสม 55,690,134 โดส เข็มที่ 2 ฉีดสะสม 50,374,920 โดส เข็มที่ 3 ฉีดสะสม 21,909,302 โดส เข็มที่ 4 ฉีดสะสม 2,227,247 โดส
……........................
วันพุธที่ 14 กรกฎาคม 2564
ผู้ช่วยโฆษก ศบค. ชี้แจงประเภทกิจการที่เปิดทำการได้และไม่ได้ ทั้งในและนอกห้างสรรพสินค้า ในพื้นที่จังหวัดพื้นที่ควบคุมสูงสุดและเข้มงวด
ผู้ช่วยโฆษก ศบค. ชี้แจงประเภทกิจการที่เปิดทำการได้และไม่ได้ ทั้งในและนอกห้างสรรพสินค้า ในพื้นที่จังหวัดพื้นที่ควบคุมสูงสุดและเข้มงวด
วันนี้ (14 กรกฎาคม 2564) เวลา 12.30 น. ณ โถงกลาง ตึกสันติไมตรี ทำเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคำถามสื่อมวลชน กรณีคลินิกเสริมความงาม ร้านตัดผม ร้านทำเล็บ ร้านสัก ในพื้นที่ควบคุมสูงสุดและเข้มงวด สามารถเปิดได้หรือไม่ ผู้ช่วยโฆษก ศบค. ได้กล่าวว่า ขอขยายความจากมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 27) ซึ่งขอเน้นย้ำว่าประกาศดังกล่าวหมายความรวมถึง 6 จังหวัด คือ กทม. และปริมณฑลเท่านั้น ได้แก่ กทม. นนทบุรี นครปฐม ปทุมธานี สมุทรสาคร และสมุทรปราการ แต่ในส่วนของพื้นที่ควบคุมสูงสุดและเข้มงวด 4 จังหวัดของภาคใต้ ไม่ได้รวมอยู่ในหลักการดังกล่าว
โดยขอแบ่งเป็นกิจการภายในห้างสรรพสินค้า และนอกห้างสรรพสินค้า ดังนี้
กิจการที่ตั้งอยู่ในห้างสรรพสินค้า ศูนย์การค้า คอมมูนิตี้มอลล์ หรือสถานประกอบการที่มีลักษณะคล้ายกัน ดังต่อไปนี้ จะต้องปิดให้บริการ
1.ร้าน/แผนกหนังสือ แว่นตา เครื่องนุ่งห่ม เครื่องไฟฟ้า อุปกรณ์สำนักงาน เครื่องเขียน เครื่องครัว อุปกรณ์กีฬา เครื่องสำอาง อาหารสัตว์ อาหารเสริมร้านอาบน้ำตัดขนสัตว์ คลินิกรักษาสัตว์
2. สถานเสริมความงาม ร้านตัดผม ร้านเสริมสวย ร้านสักเจาะผิวหนัง ร้านทำเล็บ
3. คลินิกทันตกรรม คลินิกรักษาผู้มีบุตรยาก คลินิกเวชกรรมเสริมความงาม
4. ร้านให้บริการล้างรถ
5. ร้านซักรีด
เนื่องจากตามคำแนะนำของกรมควบคุมโรคว่าเพื่อไม่ให้เกิดการรวมตัวของคนจำนวนมากในพื้นที่ปิด เน้นย้ำว่าในห้างสรรพสินค้า เปิดได้เฉพาะซูเปอร์มาร์เก็ต ยารักษาโรค อุปกรณ์สื่อสารเพื่อความจำเป็นฉุกเฉินเท่านั้น
อย่างไรก็ตาม ไม่ว่าจะเป็นคลีนิคทันตกรรม รักษาผู้มีบุตรยาก เวชกรรมเสริมความงามเหล่านี้ หากเปิดอยู่นอกห้างสรรพสินค้า ขอให้เป็นอำนาจการตัดสินใจของคณะกรรมการโรคติดต่อ กทม. หรือคณะกรรมการโรคติดต่อแต่ละจังหวัด หากจังหวัดไหนพิจารณาว่าสามารถเปิดดำเนินการได้ขอให้ฟังประกาศของจังหวัดที่ตั้งอยู่ แต่อย่างไรก็ตามขอเน้นย้ำว่า หากมีการเปิดดำเนินการ แต่มีการรายงานผู้ติดเชื้อเพิ่มขึ้นก็เป็นไปได้ที่จังหวัดนั้นก็อาจจะมีการพิจารณาสั่งปิดในโอกาสต่อไป และผู้ช่วยโฆษก ศบค. ขอขอบคุณหากมีการให้ความร่วมมือ มีผู้ประกอบการที่ปิดกิจการชั่วคราว เพื่อเป็นส่วนหนึ่งในการลดการแพร่ระบาดครั้งนี้
วันพุธที่ 1 มิถุนายน 2565
เริ่มแล้ววันนี้! บังคับใช้กฎหมายคุ้มครองข้อมูลส่วนบุคคล
.....
วันนี้ (1 มิ.ย. 65) ถือเป็นวันแรกที่ PDPA (Personal Data Protection Act) หรือ พ.ร.บ.คุ้มครองข้อมูลส่วนบุคคล พ.ศ. 2562 มีผลบังคับใช้ เพื่อใช้คุ้มครองข้อมูลส่วนบุคคลให้มีความปลอดภัย ไม่ให้ถูกจัดเก็บหรือนำไปใช้โดยไม่ได้แจ้งทราบ หรือได้รับความยินยอมจากเจ้าของข้อมูลก่อน
.
นับว่าเป็นกฎหมายที่ทุกคนควรทราบและตระหนักรู้ถึงสิทธิในข้อมูลส่วนบุคคล โดยเฉพาะอย่างยิ่งองค์กร ห้างร้าน หรือแพลตฟอร์มต่าง ๆ ที่มีการเก็บข้อมูลส่วนบุคคล ทั้งในรูปแบบออฟไลน์ หรือออนไลน์ หากมีการเก็บข้อมูลโดยไม่ถูกต้อง อาจมีความผิดตามกฎหมายนี้ได้
.
อ่าน พ.ร.บ. คุ้มครองข้อมูลส่วนบุคคลฯ ฉบับเต็ม คลิกhttp://www.ratchakitcha.soc.go.th/.../2562/A/069/T_0052.PDF
#ไทยคู่ฟ้า#ร่วมต้านโควิด19
-------------------
วันอาทิตย์ที่ 15 พฤษภาคม 2565
ครม. อนุมัติ ขรก. - ลูกจ้าง - รัฐวิสาหกิจ ลาอุปสมบท 910 รูป เฉลิมพระเกียรติ “สมเด็จพระบรมราชชนนีพันปีหลวง” โดยไม่ถือเป็นวันลา
.....
ที่ประชุม ครม. (10 พ.ค. 65) เห็นชอบให้ข้าราชการทุกประเภท พนักงานราชการ ลูกจ้างประจำ ลูกจ้างชั่วคราวของส่วนราชการ หน่วยงานของรัฐ พนักงานรัฐวิสาหกิจ ลาเข้าร่วมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
.
เนื่องในโอกาสมหามงคลเฉลิมพระชนมพรรษา 90 พรรษา 12 ส.ค. 65 โดยไม่ถือเป็นวันลา เสมือนปฏิบัติราชการและได้รับเงินเดือนตามปกติ ระหว่างวันที่ 21 ก.ค. – 13 ส.ค. 65 รวม 24 วัน แยกเป็นส่วนกลาง 91 คน จัดพิธี ที่วัดพระราม 9 กาญจนาภิเษก และ ส่วนภูมิภาคทุกจังหวัด 819 คน จัดพิธีที่วัดในจังหวัดต่าง ๆ ที่เข้าร่วมโครงการ
.
รายละเอียดของโครงการฯ มีดังนี้
• การรับสมัครระหว่างวันที่ 18 เม.ย. – 31 พ.ค. 65
- ส่วนกลาง >> รับสมัคร ณ สำนักปลัดสำนักนายกรัฐมนตรี
- ส่วนภูมิภาค >> รับสมัคร ณ วัดที่เข้าร่วมโครงการฯ ในทุกจังหวัด
• พิธีปลงผมวันที่ 21 ก.ค. 65
• พิธีมอบผ้าไตร วันที่ 22 ก.ค. 65 ที่ทำเนียบรัฐบาล
• การเตรียมการก่อนบรรพชาอุปสมบทวันที่ 23 – 24 ก.ค. 65
• พิธีบรรพชาอุปสมบทวันที่ 25 ก.ค. 65
• การศึกษาและปฏิบัติธรรม วันที่ 25 ก.ค. - 13 ส.ค. 65
• พิธีทำบุญตักบาตรพระสงฆ์จำนวน 91 รูป วันที่ 12 ส.ค. 65 ส่วนกลางที่ท้องสนามหลวง ส่วนภูมิภาค ที่ศาลากลางจังหวัด หรือสถานที่ที่เหมาะสม
• พิธีลาสิกขา วันที่ 13 ส.ค. 65
#ไทยคู่ฟ้า#ร่วมต้านโควิด19
-------------------
วันจันทร์ที่ 27 ธันวาคม 2564
ก.อุตฯ เข้ม หนาวนี้ภาคอุตสาหกรรมต้องไม่สร้างปัญหา PM2.5
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม สั่งการให้กรมโรงงาน ปูพรมตรวจกำกับโรงงานอย่างเข้มงวด ตลอดฤดูหนาวนี้
ก.อุตฯ เข้ม หนาวนี้ภาคอุตสาหกรรมต้องไม่สร้างปัญหา PM2.5
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้สั่งการให้กรมโรงงาน ปูพรมตรวจกำกับโรงงานอย่างเข้มงวด ตลอดฤดูหนาวนี้ เน้นตรวจโรงงานที่มีกระบวนการเผาไหม้ โรงงานที่มีการใช้หม้อน้ำ โรงงานหลอมเหล็กหรือโลหะ โรงงานผลิตคอนกรีตผสมเสร็จ และโรงงานผลิตแอสฟัสติก ที่มีความเสี่ยงที่จะก่อให้เกิดฝุ่นละอองขนาดเล็ก (PM2.5) ในกรุงเทพฯ และปริมณฑล จำนวน 2,570 โรงงาน โดยแบ่งเป็นโรงงานในพื้นที่กรุงเทพมหานคร 268 โรงงาน โรงงานในเขตปริมณฑล (นครปฐม นนทบุรี ปทุมธานี สมุทรปราการ สมุทรสาคร) จำนวน 2,245 โรงงาน โรงงานที่ตั้งในเขตประกอบการ จำนวน 6 เขต รวม 35 โรงงาน และโรงงานรีไซเคิล     กากอุตสาหกรรมและเตาเผากากของเสีย จำนวน 32 โรงงาน ตั้งเป้าตรวจเสร็จก่อนสิ้นปี 2564 พร้อมกำชับผู้ประกอบการวางแผนการผลิต และควบคุมดูแลการประกอบกิจการ ให้อยู่ในเกณฑ์มาตรฐาน ย้ำต้องดูแลรักษาระบบบำบัดมลพิษอากาศให้มีประสิทธิภาพตลอดเวลา หากพบการกระทำผิด จะให้สั่งหยุดประกอบกิจการทันที
นายวันชัย พนมชัย อธิบดีกรมโรงงานอุตสาหกรรม (กรอ.) กล่าวต่อว่า ในช่วงฤดูหนาว การหมุนเวียนของอากาศไม่ดี ทำให้มีฝุ่นละอองขนาดเล็ก (PM 2.5) สะสมจำนวนมาก กรอ. จึงดำเนินการเชิงรุก เพื่อสร้างความเชื่อมั่นให้กับประชาชนว่า การประกอบกิจการโรงงานจะไม่ส่งผลกระทบต่อพี่น้องประชาชน ด้วยการนำรถตรวจวัดคุณภาพอากาศเคลื่อนที่ เร่งตรวจวัดคุณภาพอากาศทั่วไป โดยรอบพื้นที่เขตประกอบการและพื้นที่โรงงานหนาแน่น จำนวน 12 พื้นที่ รวม 130 จุด ซึ่งจะดำเนินการต่อเนื่องทั้งปี รวมทั้งสิ้น 516 จุด รวมถึงจะทำการตรวจวัดฝุ่นละอองจากปล่องระบายของโรงงานเพิ่มอีก 104 โรงงานอย่างต่อเนื่อง เพื่อเฝ้าระวังไม่ให้โรงงานสร้างความเดือดร้อน หรือก่อให้เกิดผลกระทบต่อชุมชน อีกทั้งเป็นการป้องปรามให้โรงงานประกอบกิจการด้วยความระมัดระวังอีกด้วย
“นอกจากนี้ กรอ. ได้เร่งปรับปรุงระบบตรวจสอบมลพิษระยะไกล และปรับปรุงกฎหมาย ให้โรงงานที่มีความเสี่ยงด้านมลพิษอากาศ ต้องติดตั้งเครื่องมือตรวจวัดมลพิษทางอากาศจากปล่องแบบอัตโนมัติ หรือ CEMS ที่รายงานข้อมูลแบบเรียลไทม์มายัง กรอ. คาดว่าจะมีโรงงานทั่วประเทศเข้าข่ายต้องติดตั้งเครื่องมือเพิ่มทั้งหมด 600 โรงงาน รวม 1,300 ปล่อง จากเดิมที่มีการติดตั้งอยู่แล้วจำนวน 855 ปล่อง เพื่อให้การกำกับดูแลการระบายมลพิษจากโรงงาน  มีประสิทธิภาพ และครอบคลุมปัญหาด้านฝุ่นละอองอย่างทั่วถึง” อธิบดีกรมโรงงานฯ กล่าวปิดท้าย
วันพุธที่ 2 กุมภาพันธ์ 2565
กระทรวงยุติธรรม จับมือ กระทรวงการท่องเที่ยวและกีฬา ลงนามบันทึกข้อตกลงความร่วมมือว่าด้วยการฝึกอบรมและการพัฒนาศักยภาพล่ามในกระบวนการยุติธรรม เพื่อคุ้มครองสิทธินักท่องเที่ยว
กระทรวงยุติธรรม จับมือ กระทรวงการท่องเที่ยวและกีฬา ลงนามบันทึกข้อตกลงความร่วมมือว่าด้วยการฝึกอบรมและการพัฒนาศักยภาพล่ามในกระบวนการยุติธรรม เพื่อคุ้มครองสิทธินักท่องเที่ยว
ในวันพุธที่ ๒ กุมภาพันธ์ ๒๕๖๕ เวลา ๐๙.๐๐ น. กระทรวงยุติธรรม โดยกรมคุ้มครองสิทธิและเสรีภาพ ได้จัดพิธีลงนามบันทึกข้อตกลงความร่วมมือว่าด้วยการฝึกอบรมและการพัฒนาศักยภาพล่ามในกระบวนการยุติธรรม เพื่อคุ้มครองสิทธินักท่องเที่ยว ระหว่าง กระทรวงยุติธรรม และ กระทรวงการท่องเที่ยวและกีฬา โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานกล่าวเปิดและลงนามร่วมกับ นายโชติ ตราชู ปลัดกระทรวงการท่องเที่ยวและกีฬา ซึ่งมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ ผู้บริหารกรมคุ้มครองสิทธิและเสรีภาพ ผู้บริหารกระทรวงการท่องเที่ยวและกีฬา ข้าราชการ และเจ้าหน้าที่ที่เกี่ยวข้อง เข้าร่วมเป็นเกียรติและแสดงความยินดี ณ ห้องประชุม ๑๐-๐๑ อาคารกระทรวงยุติธรรม
สำหรับการจัดพิธีลงนามบันทึกข้อตกลงความร่วมมือฯ ในครั้งนี้ มีเจตนารมณ์ในการบูรณาการภารกิจด้านการฝึกอบรม และการพัฒนาศักยภาพล่ามในกระบวนการยุติธรรม ร่วมกับกระทรวงการท่องเที่ยวและกีฬา อีกทั้ง เพื่อเป็นการเตรียมความพร้อมด้านบุคลากร การให้ความช่วยเหลือด้านไกล่เกลี่ยข้อพิพาท การประนอมข้อพิพาท และคุ้มครองสิทธินักท่องเที่ยวชาวต่างชาติ เพื่อให้เข้าถึงสิทธิในกระบวนการยุติธรรม และการช่วยเหลือต่างๆ
วันอังคารที่ 27 กรกฎาคม 2564
กระทรวงสาธารณสุข ชี้แจงการจัดสรรวัคซีนไฟเซอร์ที่ได้รับจากสหรัฐฯ
สธ. ยืนยันการจัดสรรวัคซีนไฟเซอร์ลอตแรกจะฉีดให้กลุ่มบุคลากรการแพทย์และสาธารณสุข/ บุคลากรด่านหน้า ไม่มีการจัดสรรให้กลุ่มวีไอพีอย่างแน่นอน
วันที่ 26 กรกฎาคม 2564 นายแพทย์ณรงค์ สายวงศ์ รองปลัดกระทรวงสาธารณสุข และโฆษกกระทรวงสาธารณสุข กล่าวว่า ประเทศไทยจะได้รับวัคซีนไฟเซอร์ รวม 21.54 ล้านโดส โดยล็อตแรก จำนวน 1.54 ล้านโดสเป็นวัคซีนที่ได้รับบริจาคจากรัฐบาลสหรัฐอเมริกา จะเข้ามาภายในเดือนกรกฎาคมนี้ และวัคซีนที่สั่งซื้อจำนวน 20 ล้านโดส จะได้รับในไตรมาส 4 ปี 2564
กระทรวงสาธารณสุข โดยคณะอนุกรรมการอำนวยการบริหารจัดการการให้วัคซีนป้องกันโรคติดเชื้อไวรัสโคโรนา 2019 (โควิด 19) ได้ตั้งคณะทำงานด้านบริหารจัดการการให้บริการวัคซีนโควิด 19 กรณีวัคซีนไฟเซอร์ (Pfizer) ซึ่งมีผู้ทรงคุณวุฒิจากทุกภาคส่วน ร่วมกันพิจารณาจัดสรรและกระจายวัคซีนไฟเซอร์ ให้กับกลุ่มเป้าหมายตามมติที่ประชุมศูนย์บริหารสถานการณ์แพร่ระบาดของโรคโควิด-19 (ศบค.) โดยล็อตแรก จำนวน 1.54 ล้านโดสจะเริ่มฉีดต้นเดือนสิงหาคม 2564 ในกลุ่มบุคลากรการแพทย์และสาธารณสุข/ บุคลากรด่านหน้า ไม่น้อยกว่า 5 แสนโดส ที่เหลือจัดสรรไปยังกลุ่มเสี่ยง ได้แก่ ผู้สูงอายุ ผู้มีโรคเรื้อรัง 7 กลุ่มโรค และหญิงตั้งครรภ์อายุครรภ์ 12 สัปดาห์ขึ้นไป และพื้นที่เสี่ยงอื่น ๆ เพื่อควบคุมการระบาดในพื้นที่ สำหรับวัคซีนไฟเซอร์อีก 20 ล้านโดสจะเข้ามาในประเทศไทยและเริ่มฉีดได้ในช่วงเดือนตุลาคมถึงธันวาคม 2564 การจัดสรรจะอยู่ภายใต้การพิจารณาของคณะทำงานฯ วัคซีนไฟเซอร์ ดังนั้นจึงไม่มีการนำไปฉีดให้กับกลุ่มคน VIP และเครือญาติแต่อย่างใด
กรณีข่าวการจัดสรรวัคซีนไฟเซอร์ให้กับเจ้าหน้าที่สาธารณสุข/ด่านหน้าเหลือ 2 แสนโดสนั้น ขอย้ำไม่เป็นความจริง การจัดสรรวัคซีน กระทรวงสาธารณสุขให้ความสำคัญของบุคลากรด้านการแพทย์และด่านหน้า เพื่อธำรงรักษาระบบสาธารณสุขของประเทศ รับมือกับสถานการณ์การระบาดของโควิด 19 บุคลากรด่านหน้าทุกคนต้องได้รับวัคซีนเข็มที่ 3 เพื่อกระตุ้นภูมิคุ้มกัน ซึ่งขณะนี้บุคลากรบางส่วนที่ฉีดวัคซีนซิโนแวค 2 เข็ม และฉีดเข็ม 3 เป็นแอสตร้าเซนเนก้า การฉีดเป็นไปตามความสมัครใจ ไม่มีการบังคับให้ฉีดเข็มกระตุ้นเป็นแอสตร้าเซนเนก้า ขณะนี้ได้ให้ทุกโรงพยาบาลสำรวจข้อมูลบุคลากรด่านหน้าและจะฉีดวัคซีนให้ตามที่ได้แจ้งไว้